Calvinus et Hobbius
Calvinus et Hobbius (Anglice Calvin and Hobbes) sunt personae et nomen serei et librorum pictorum a Gulielmo Watterson compositorum. Calvinus est puer sex annos natus, cuius facultas loquendi ratioque aetate puerili multo est provectior. Hobbius est eius tigris lana farcitus et amicus optimus. Narratiuncularum propositum est Calvinum, aliis absentibus, videre Hobbium animantem. Nomina personarum duarum ex reformatore Iohanne Calvino philosophoque Thoma Hobbio statuta sunt.